पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बुधवार को 332 नए पॉजिटिव मिले। कोरोना से 9 मौतें भी दर्ज की गईं। केसों की रफ्तार इस बार ज्यादा है। क्योंकिपिछले साल पहली लहर की पीक में अक्टूबर और नवंबर माह में राेजाना औसतन 50 से 150 तक मरीज मिल रहे थे। लेकिन अब दूसरी लहर में अभी पीक आया भी नहीं है और अब रोजाना 200 से 500 पार तक मरीज संक्रमित मिल रहे हैं।
कोरोना मरीजों की संख्या बढ़ने के साथ रिकवर करने वाले मरीजों और जान गंवाने वाले मरीजों की संख्या बढ़ी है। वर्ष 2020 के अक्टूबर में 1894 कोरोना केस मिले थे, इनमें 1844 मरीज रिकवर हुए और 16 मरीजों की मौत हुई थी। इसी वर्ष नवंबर माह में 2738 कुल केस मिले थे। 2771 मरीज रिकवर हुए और सर्वाधिक 50 मरीजों की मौत हुई थी।
वर्ष 2021 के शुरुआती चार माह पांच दिन में आई कोरोना की दूसरी लहर में अप्रैल माह में 4075 कोरोना संक्रमित केस मिले। 3058 मरीज रिकवर हुए और 44 मरीजों की मौत हुई। मई के शुरुआती पांच दिन में ही 1549 संक्रमित मरीज मिले और 1046 मरीज रिकवर हुए और 39 मरीजों की मौत हुई।
कोरोना की दूसरी लहर के घातक होने पर निजी और सरकारी अस्पतालों में बेड, ऑक्सीजन और दवाइयों की किल्लत बन चुकी है। मरीजों को अस्पतालों में बेड और ऑक्सीजन नहीं मिल रहे। समय पर उचित इलाज न मिलने के अभाव में मरीजों की मौत का ग्राफ भी तेजी से बढ़ा है।
जिले में एक्टिव केसों का ग्राफ 1721 और पॉजिटिवटी रेट 4.95% पर पहुंचा
155 मरीज जीते, रिकवरी रेट 89.54 फीसदी पहुंचा
जिले में बुधवार को 43 छात्र, 154 ग्रामीण और 182 शहरवासियों सहित 332 नए संक्रमित मिले। सरकारी आंकड़ों में नाै मरीजों की माैत हुई और 155 मरीज रिकवर हुए हैं। अब एक्टिव केस का ग्राफ 1721 पर और कोविड पॉजिटिवटी रेट 4.95% है। जबकि 155 मरीजों के स्वस्थ होने के साथ ही रिकवरी रेट 89.54% है।
सिविल सर्जन ने जिले में बढ़ रहे कोविड केस के मरीजों की ट्रेसिंग बढ़ाने पर फोकस किया है। जिले में 1721 एक्टिव केस में 48 मरीज अस्पतालों में और 1673 मरीज होम आइसोलेशन में उपचाराधीन हैं। स्वास्थ्य विभाग की टीम ने बुधवार को 2876 लोगों के सैंपल जुटाकर लैब में टेस्टिंग के लिए भेजे। अधिकारी देर शाम तक 2183 मरीजों की रिपोर्ट आने का इंतजार करते रहे। डिप्टी सिविल सर्जन डॉ. राजबीर सभरवाल ने बताया कि जिले में अब तक 18595 संक्रमित मिल चुके हैं। 16614 रिकवर कर चुके हैं।
यहां रहने वाले मरीजों की हुई मौत; हाउसिंग बोर्ड काॅलोनी निवासी 36 वर्षीय प्राइवेट कर्मचारी, सुखपुरा चौक निवासी 28 वर्षीय युवक, पाड़ा मोहल्ला में 63 वर्षीय बुजुर्ग महिला, 65 वर्षीय बुजुर्ग महिला, गिरावड़ गांव में 45 वर्षीय महिला, गढ़ी में 52 वर्षीय महिला कर्मचारी, गोहाना रोड निवासी 55 वर्षीय महिला, न्यू बस स्टैंड निवासी 53 वर्षीय कारोबारी, महम में 52 वर्षीय श्रमिक की मौत हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn